लांग टर्म इंवेस्टमेंट में अच्छा रिटर्न : श्रीकांत चौहान
इंवेस्टर अवेयरनेस प्रोग्राम में बोले विशेषज्ञ
भोपाल
भारत की जीडीपी बढ़ रही है। इक्विटी में लॉन्ग टर्म इंवेस्टमेंट से निवेशकों को रिटर्न दूसरे विकल्पों से ज्यादा मिलेगा। यह कहना है कोटक सिक्युरिटी के सीनियर वाइस प्रेसीडेंट रिसर्च श्रीकांत एस चौहान का। वे यहां इंवेस्टर अवेयरनेस प्रोग्राम, लेट्स टॉक मार्केट में हिस्सा लेने आए थे। उनके साथ कंपनी के डिप्टी वाइस प्रेसीडेंट रिसर्च सुमीत पोखरणा भी मौजूद थे।
श्रीकांत चौहान ने कहा कि ट्रेंड देखे तो देश में घट रही नेगेटिव घटनाओं के बावजूद शेयर मार्केट में हर पांच साल में ग्रोथ देखने को मिल रही है। उन्होंने कहा कि निवेशकों को ट्रांसपेरेंट, स्ट्रॉन्ग बैलेंस शीट और हाई रिटर्न देने वाली कंपनियों के शेयरों में लॉन्ग टर्म इंवेस्ट करना चाहिए। सुमीत ने कहा कि नोटबंदी के बाद अधिकांश पैसा बैंकों में आ गया है, लिक्विडिटी बढ़ी है। उन्होंने कहा कि बैंक एफडी, गोल्ड या बांड्स में ज्यादा रिटर्न देखने को नहीं मिल रहा, रियल एस्टेट में पैसा लंबे समय के लिए ब्लॉक हो जाता है, क्लियरिटी भी नहीं है। सिस्टेमेटिक इंवेस्टमेंट प्लान के जरिए म्युचुअल फंड्स बेहतर रिटर्न दे रहे हैं। अवेयरनेस प्रोग्राम में शहर के 100 से अधिक इंवेस्टर्स ने भाग लिया। इस मौके पर कंपनी के स्टेट हेड समीर, क्लस्टर मैनेजर दीपक सोनी भी मौजूद थे।
bho_Deva mag_Deva mai_Deva hin_Deva hin_Deva